7. ΝΟΜΟΘΕΤ. ΔΙΑΤΑΓΜΑ υπ΄ αριθ. 489 της 21/27 Μαρτ. 1970 (ΦΕΚ Α΄ 72) Περί υπαγωγής εις τας διατάξεις του άρθρ. 11 του Ν.Δ. 4277/1962 «περί συνταξιοδοτήσεως των ιατρών του Ι.Κ.Α. και ετέρων κατηγοριών εργαζομένων» του Προσωπικού Νομικών τινων Προσώπων Δημοσίου Δικαίου. Άρθρ.1.-Αι διατάξεις του άρθρ. 11 του Ν.Δ. 4277/1962 «περί συνταξιοδοτήσεως των ιατρών του Ι.Κ.Α. και ετέρων τινών κατηγοριών εργαζομένων» ως εκάστοτε ισχύουν, έχουσιν εφαρμογήν και επί του παρά τω Κλάδω Συντάξεων του Ιδρύματος Κοινωνικών Ασφαλίσεων, ησφαλισμένου τακτικού προσωπικού των κάτωθι Ν.Π.Δ.Δ. α.Μετοχικού Ταμείου Βασιλ. Ναυτικού και του Ταμείου Αλληλοβοηθείας Βασιλικού Ναυτικού. β.Ταμείου Ασφαλίσεως Συμβολαιογράφων. γ.Μετοχικού Ταμείου Βασιλικής Αεροπορίας. δ.Οργανισμού Κεντρικής Λαχαναγοράς Αθηνών. ε.Βασιλικού Ινστιτούτου Γεωπονικών Επιστημών. ς.Φιλίππου Ενώσεως. ζ.Ταμείου Αλληλοβοηθείας Οπλιτών Χωροφυλακής. η.Ταμείου Αρωγής Αξιωματικών Χωροφυλακής. θ.Επικουρικού Ταμείου Χωροφυλακής. ι.Οργανισμού Αποχετεύσεως Περιοχής Πρωτευούσης. ια.Ταμείου Προνοίας Δικηγόρων Αθηνών. ιβ.Επιτροπής Ολυμπιακών Αγώνων. Άρθρ.2.-Προκειμένου περί προσωπικού των περί ων ανωτέρω Ν.Π.Δ.Δ. η υπό του Νόμ. 3163/55 και του Ν.Δ. 4277/62, ως ετροποποιήθη δια του άρθρ. 4 του Ν.Δ. 4579/1966 προβλεπομένη υπέρ του Ι.Κ.Α. εισφορά, αυξάνεται κατά 1% επί των αποδοχών δια τον ησφαλισμένον και κατά 1% δια τον εργοδότην. Άρθρ.3.-Η ισχύς του παρόντος άρχεται από 1.1.1967. 